b"\n_START_ARTICLE_\nT\xc3\xa9l\xc3\xa9vision suisse romande\n_START_SECTION_\nDifusi\xc3\xb3\n_START_PARAGRAPH_\nLa cadena TSR 1 es rebia en tot el pa\xc3\xads. D'altra banda, TSR 2 es rebia per TDT \xc3\xbanicament en la Su\xc3\xafssa romanda (franc\xc3\xb2fona) per\xc3\xb2 podia ser captada en les altres zones ling\xc3\xbc\xc3\xadstiques a trav\xc3\xa9s dels operadors de cable. Es podia rebre a trav\xc3\xa9s del sat\xc3\xa8l\xc2\xb7lit Eutelsat-Hot Bird (targeta SatAccess necess\xc3\xa0ria per a descodificar el senyal per\xc3\xb2 nom\xc3\xa9s era proporcionada a les persones domiciliades en Su\xc3\xafssa i als ciutadans su\xc3\xafssos que residien a l'estranger). Tamb\xc3\xa9 es rebia en algunes zones de Fran\xc3\xa7a que s\xc3\xb3n lim\xc3\xadtrofes amb Su\xc3\xafssa. A m\xc3\xa9s alguns programes de la TSR s'emetien en TV5 Monde._NEWLINE_La T\xc3\xa9l\xc3\xa9vision suisse romande tien\xc3\xada com a principals competidores a les cadenes franceses (TF1, France 2, France 3, M6). Malgrat aquesta gran compet\xc3\xa8ncia, era la cadena amb m\xc3\xa9s audi\xc3\xa8ncia de la Romandia, amb un 30% de quota de pantalla."